   

**SAOPŠTENJE ZA JAVNOST**

Zemlje zapadnog Balkana pripremile zajedničku strategiju za ekonomski razvoj zasnovan na inovacijama

**ZAGREB, 25.10.2013. –** Ministri nauke iz regiona usvojili su danas u Zagrebu tokom ministarskog sastanka na temu istraživanja i razvoja u regionu Regionalnu strategiju za istraživanja i razvoj za inovacije zapadnog Balkana.

Istraživanje i razvoj imaju ključno mjesto u strategiji Evropske unije (EU) za razvoj i zapošljavanje – *Strategija Evropa 2020,* kao važni pokretači ekonomskog razvoja, povećanja produktivnosti i stvaranja novih radnih mjesta. Zemlje zapadnog Balkana su takođe prepoznale značaj istraživanja i inovacija u svojim naporima da pronađu put ka ekonomskom oporavku.

*“Unapređivanje regionalne saradnje je najveći doprinos koji Republika Hrvatska može da ponudi politikama na kojima je zasnovana EU. Hrvatska ovu saradnju, kao i članstvo svih zemalja u regionu u EU kada se za to ispune svi potrebni uslovi, vidi kao dugoročni nacionalni interes i temelj za svoju vlastitu sigurnost i razvoj. Vjerujemo da u tom pogledu možemo biti konstruktivni te iskreni prijatelji svima onima koji su okrenuti promovisanju vrijednosti velikog projekta evropskog jedinstva”*, rekao je **Željko Jovanović, ministar nauke, obrazovanja i sporta Republike Hrvatske.**

U cilju zajedničkog poboljšanja kvaliteta u oblasti istraživanja i razvoja, Albanija, Bosna i Hercegovina, Hrvatska, Kosovo\*, Bivša Jugoslovenska Republika Makedonija, Crna Gora i Srbija su po prvi put zajedno radile na pripremi Regionalne strategije za istraživanja i razvoj za inovacije zapadnog Balkana. Ovaj dokument će služiti kao okvir kolektivnim naporima da se daju preporuke u pogledu politika i institucionalnih reformi kao i da se pomogne ispunjavanju najhitnijeg prioriteta zapadnog Balkana za povećanjem inovacija, ekonomskim rastom i prosperitetom.

*“Pohvalila bih sve zemlje uključene u ovaj process za impresivne rezultate koje su postigle tokom proteklih deset godina u reformama vlastitih sistema inovacija, poboljšanju istraživanja i omogućavanju šireg pristupa inovacijama. U budućnosti će regionalna saradnja na primjeni Strategije za istraživanja i razvoj za inovacije zemljama regiona pružiti brojne mogućnosti za bolje korištenje ljudskog kapitala i finasijskih resursa, stvaranje političke platforme za kontinuirano unapređenje političkih reformi i jačanje kapaciteta za mobilisanje vanjskih resursa za finansiranje istraživanja i razvoja kao i inovacija na zapadnom Balkanu,”* kazala je**Lalit Raina, savjetnica za politiku i strategiju Svjetske banke za region Evrope i centralne Azije.**

Regionalna saradnja na nivou politika će stvoriti pozitivan pritisak među kolegama i služiti kao legitimna obaveza za provođenje reformi na nacionalnom nivou i promovisanje integracije regiona u Evropski istraživački prostor (ERA). Integrisanje u međunarodne naučne i inovacijske mreže i tehnološki napredne proizvodne lance je od suštinskog značaja za kvalitet i uticaj istraživanja i razvoja na području cijelog regiona.

Domaćin ministarskog skupa na kome su se okupili ministri nauke zemalja korisnica, predstavnici Evropske komisije, Savjeta za regionalnu saradnju i Svjetske banke bio je Željko Jovanović, ministar nauke, obrazovanja i sporta Republike Hrvatske.

**Generalni sekretar Savjeta za regionalnu saradnju Goran Svilanović** naglasio je da su inovacije kamen temeljac *strategije Jugoistočna Evropa (JIE) 2020* koja se trenutno, pod pokroviteljstvom Savjeta za regionalnu saradnju, nalazi u fazi završnih priprema a u kojoj je Regionalna strategija za istraživanja i razvoj oslonac stuba *pametnog razvoja*.

*“Strategija za istraživanja i razvoj će poboljšati istraživačku osnovu kao i uslove za izuzetnu vrijednost u istraživačkom radu na zapadnom Balkanu te na taj način usporiti „odliv mozgova“, a doprinijeti „prilivu mozgova“, promovisati saradnju istraživačkog sektora i industrije kao i prenos tehnologija, omogućiti poslovna ulaganja u istraživanja i inovacije, te ojačati nacionalne politike odgovarajućim sredstvima za tehničku podršku na nivou regiona“.*

Rad na strategiji su podržali Svjetska banka i Evropska komisija, a finansirana je sredstvima iz Višekorisničkog instrumenta za predpristupnu pomoć (IPA). Evropska komisija i Savjet za regionalnu saradnju su nadzirali realizaciju projekta.

Strategija za istraživanja i razvoj za inovacije zapadnog Balkana i prateći dokumenti se mogu naći na sljedećim linkovima:

<http://www.worldbank.org/en/events/2013/10/24/balkans-innovation-event>

<http://rcc.int/docs_archive/19>

\*Ovaj naziv ne prejudicira stavove o statusu i u skladu je sa Rezolucijom Savjeta bezbjednosti UN-a 1244 i Odlukom Međunarodnog suda pravde o kosovskoj deklaraciji o nezavisnosti.

**Kontakti:**

Ministarstvo nauke, obrazovanja i sporta, Ivana Kalogjera, +385 1 4594 292, [uzoj@mzos.hr](mailto:uzoj@mzos.hr)

Svjetska banka,Vanja Frajtić, +385 1 2357 230, [vfrajtic@worldbank.org](mailto:vfrajtic@worldbank.org)

Savjet za regionalnu saradnju, Dinka Živalj, +387 62 341 881, [dinka.zivalj@rcc.int](mailto:dinka.zivalj@rcc.int)

Za više informacija o Ministarstvu nauke, obrazovanja i sporta Republike Hrvatske posjetite:

[www.mzos.hr](http://www.mzos.hr)

Za više informacija o Grupaciji Svjetske banke za Evropu i centralnu Aziju i Hrvatsku posjetite: [www.worldbank.org](http://www.worldbank.org)/eca

[www.worldbank.hr](http://www.worldbank.hr)

ili putem Facebook-a na: <https://www.facebook.com/WorldBankEuropeCentralAsia>

Za više informacija o Savjetu za regionalnu saradnju posjetite:

[www.rcc.int](http://www.rcc.int)

twitter.com/rccint